TVORIVÁ DIELŇA - SKLOMAĽBA

Dobrý deň Vám všetkým,


posielam Vám niekoľko inštrukcií, poznámok, pripomienok aj upozornení k našej tvorivej dielni amatérskej výtvarnej tvorby Všetci ste dostali podklad, ktorý vymedzuje a konkretizuje výkon: SKLOMAĽBA. 


Zameranie tvorivej dielne amatérskej výtvarnej tvorby.
(prosím, poriadne si to preštudujte )
1. Všetci budete mať pre svoju potrebu pripravené v dostatočnom množstve farby: akrylové (môžu byť aj temperové, tie je však potrebné miešať s lepidlom) farby v rozsahu návrhu, môžete mať aj kontúrovacie farby na sklo.

2. Štetce ploché, nádobu na vodu, handričky, ochranný odev, igelit na ochranu pracovných stolov, lepiacu pásku, orezávač, nožnice a dva hárky tvrdšieho papiera A3.

3. Všetci si vopred pripravíte na dielňu návrh vo formáte A4 na papieri (A4 je formát dosky - skla, ktoré dostanete). Pre každého zúčastneného je pripravený jeden kus. Pripravte si – pokiaľ možno návrhov viacej. V piatok večer po power pointe – prednáške, budeme spoločne všetko konzultovať tak, aby sme v sobotu ráno mohli začať v pokoji pracovať.
 
4. Tematické zameranie – obsah, výtvarný návrh je absolútne vo vašej kompetencii. Vy prichádzate so svojim výtvarným návrhom.

5. Je možné, že niektorí (é) z vás si prinesú so sebou aj iný formát skla. Toto musí byť zabrúsené, odmastené a čo je najdôležitejšie – musíte si priniesť k tomuto formátu aj návrh (návrhy), ktoré si odkonzultujeme.

V piatok večer po prednáške a základných informáciách si všetko spoločne odkonzultujeme a môžeme tvoriť.

S úctou a nádejou, že strávime pekné spoločné tvorivé chvíle.


Miroslava Cabanová 

